මේ අතර, බස්නාහිර පළාතේ සහ ගාල්ල දිස්ත්‍රික්කයේ වයස අවුරු 20ත් 30ත් අතර පුද්ගලයින් සඳහා සයිනොෆාම් එන්නත ලබාදීම අද ආරම්භ වුණා.සෞඛ්‍ය සේවා අධ්‍යක්ෂ ජනරාල්වරයා විසින් පෙරේදා සිදු වූ බවට ඊයේ තහවුරු කරන ලද මරණ 189ත් සමඟ මේ දක්වා මෙරටින් වාර්තා වී ඇති කොරෝනා මරණ සංඛ්‍යාව 10,140ක් ලෙස දැක්වෙනවා.කොරෝනා ආසාදනය වීමෙන් ජීවිතක්ෂයට පත් වූ ආදිවාසී නායක ඌරුවරිගේ වන්නිල ඇත්තන්ගේ බිරිඳ වන ඌරුවරිගේ හීන් මැණිකාගේ දේහය පිළිබඳ අවසන් කටයුතු අද පස්වරුවේ මහියංගනය ප්‍රාදේශීය සභා ආදාහනාගාරයේ දී සිදු කිරීමට නියමිත බව හිරු වාර්තාකරු සඳහන් කළා.එසේම, ඊයේ දිනයේ දී මෙරටින් තවත් කොරෝනා ආසාදිතයින් 3,308ක් වාර්තා වීමත් සමඟ සමස්ත කොරෝනා ආසාදිත සංඛ්‍යාව ද හාරලක්ෂ 62,767 දක්වා ඉහළ ගියා.මේ අතර, වයස අවුරුදු 20ත් 30ත් අතර වයස් කාණ්ඩයට අයත් හම්බන්තොට ප්‍රදේශයේ පිරිසට ෆයිසර් එන්නත ලබාදීමට ගත් තීරණය අවිධිමත් මෙන්ම විද්‍යාත්මක දත්ත අභිබවා යාමක් බව විශේෂඥ වෛද්‍යවරුන්ගේ සංගමය නිවේදනයක් නිතුක් කරමින් ප්‍රකාශ කළා.හම්බන්තොට ප්‍රදේශයේ වයස 20ත් 30ත් අතර පුද්ගලයින් සඳහා ෆයිසර් එන්නත ලබාදීමට යෝජනා කරමින් සෞඛ්‍ය සේවා අධ්‍යක්ෂ ජනරාල්වරයා නිකුත් කළ ලිපියට ප්‍රතිචාර ලෙස නිවේදනයක් නිකුත් කරමිනු යි එම සංගමය මේ බව ප්‍රකාශ කර තිබුණේ.මේ සම්බන්ධයෙන් අදහස් පළ කරමින් නියෝජ්‍ය සෞඛ්‍ය සේවා අධ්‍යක්ෂ ජනරාල් විශේෂඥ වෛද්‍ය හේමන්ත හේරත් කියා සිටියේ, බෝවන රෝග පිළිබඳ වූ උපදේශක කමිටුවේ ස්වාධීන නිර්දේශ මත සෞඛ්‍ය අමාත්‍යංශය ඉදිරියේ දී ඒ සම්බන්ධයෙන් තීරණයක් ගනු ඇති බව යි.